
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 561 

10 Ιουλίου 1997 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 321489 (1) 

Γενεαλογικά βιβλία χοίρων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη 

1. Τις διατάξεις 

α. Του άρθρου 6 του Ν.Δ. 185/73 (Α262) “περί μέτρων 
βελτίωσης της κτηνοτροφίας" όπως αντικαταστάθηκε με 
το άρθρο 32 του Ν. 1845/89 “ανάπτυξη και αξιοποίηση 
της αγροτικής έρευνας και τεχνολογίας, δασοπροστα¬ 
σίας και άλλες διατάξεις" (Α 102). 

β. Του άρθρου 29Ατου Ν.1558/1986 “Κυβέρνηση και 
κυβερνητικά όργανα” (Α 134), όπως αστό προστέθηκε με 
το άρθρο 27 του Ν.2081/1992 (Α 154) 

γ. Της με αριθμό 358731/1996 κοινής απόφασης του 
Πρωθυπουργού και του Υπουργού Γεωργίας “Ανάθεση 
αρμοδιοτήτων στους Υφυπουργούς Γεωργίας Δημήτριο 
Σωτηρλή και Βασίλειο Γερανίδη" (Β939) 

2. α. Την απόφαση 89/502/ΕΟΚτης Επιτροπής της 18ης 
Ιουλίου 1989 “περί καθορισμού των κριτηρίων εγγραφής 
στα γενεαλογικά βιβλία των αναπαραγωγών χοιροειδών 
καθαρής φυλής” (Ε.Ε. αριθ. Ε 247/21, της 23.8.1989). 

β. Την απόφαση 89/505/ΕΟΚ της Επιτροπής της 18ης 
Ιουλίου 1989 “περί καθορισμού των κριτηρίων εγγραφής 
στα μητρώα των υβριδικών χοίρων αναπαραγωγή" (Ε.Ε. 
αριθμ. Ε 247/33, της 23.8.1989) 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε 

Άρθρο 1 
Σκοπός 

1. Σκοπός της παρούσας απόφασης είναι η ίδρυση γε¬ 
νεαλογικών βιβλίων χοίρων για την καταγραφή και τη δια¬ 
τήρηση της καθαρότητας όλωντων καθαρόαιμων γεννη¬ 
τόρων της φυλής καθώς και για την εξασφάλιση της βελ¬ 
τίωσης ή διατήρησης του γενετικού επιπέδου αυτής, με 
βάση τα στοιχεία του ελέγχου αποδόσεων και του συστή¬ 
ματος αναπαραγωγής. 

2. Ιδιαίτερα τα γενεαλογικά βιβλία χοίρων, που αφο¬ 


ρούν φυλές στις οποίες εφαρμόζεται πρόγραμμα γενετι¬ 
κής βελτίωσης συμβάλλουν: 

- στη χάραξη του παραγωγικού σκοπού της φυλής και 
στον καθορισμό του επιθυμητού τύπου χοίρων (με βάση 
τις απαιτήσεις του καταναλωτικού κοινού). 

- στην επισήμανση των καλύτερων εντός της φυλής χοί¬ 
ρων με βάση τα στοιχεία παραγωγικότητας αυτών και ε¬ 
πιλογή των καταλληλότερων ατόμων για αναπαραγωγή. 

- στην καθοδήγηση των χοιροτρόφων - αναπαραγωγών 
για αποτελεσματικότερη εφαρμογή προγραμμάτων επι¬ 
λογής και αποδοτικότερη εκμετάλλευση των χοίρων. 

- στη δημιουργία ενδιαφέροντος αλλά και παράδοσης 
στην καθαρόαιμη εκτροφή χοίρων και 

- στη διάδοση του βελτιωμένου γενετικού υλικού χοί¬ 
ρων. 

“Αρθρο 2 
Ορισμοί 

Για τις ανάγκες της παρούσας απόφασης νοούνται ως: 

α) Γενεαλογικά Βιβλία χοίρων (Γ.Β.) ,τα βιβλία ή καρτέ¬ 
λες ή ηλεκτρονικά αρχεία, στα οποία εγγράφονται τα ζώα 
αναπαραγωγής και των δύο φύλων, κατά φυλή καθώς οι 
γεννήτορες και οι προγεννήτορες αυτών, εφόσον αντα- 
ποκρίνονται σε προκαθορισμένες σταθερές (εΐαπάειτίε) 
της φυλής. 

β) παράρτημα γενεαλογικού βιβλίου, το τμήμα του γε¬ 
νεαλογικού βιβλίου, στο οποίο εγγράφονται χοίροι, που 
έχουν ειδικά χαρακτηριστικά, τα οποία τους διαφοροποι¬ 
ούν από τον πληθυσμό μίας φυλής και αποτελούν ιδιαίτε¬ 
ρο τύπο αυτής 

γ) προκαθορισμένες σταθερές, 1. τα χαρακτηριστικά 
που σχετίζονται κυρίως με την παραγωγική ικανότητα ό¬ 
πως : 

- σωματικό βάρος ενηλίκων 

- ηλικία θηλυκών στον πρώτο τοκετό 

- αριθμός τοκετών ανά έτος και αναπαραγωγικό βίο 

- μέγεθος και βάρος τοκετοομάδων στον τοκετό και α¬ 
πογαλακτισμό 

- ικανότητα πάχυνσης και 

- ποιότητα παραγόμενων προϊόντων 

και 2. τα μορφολογικά χαρακτηριστικά που αφορούν ι¬ 
δίως, 

-το χρωματισμό 

- την κατατομή του προσώπου 

- την κλίση των αυτιών 

Οι προκαθορισμένες σταθερές μπορεί να προσαρμόζο¬ 
νται κάθε φορά στην εξέλιξη της φυλής, στην παραγωγι¬ 
κή κατεύθυνση, στις συνθήκες εκτροφής και στις απαιτή¬ 
σεις της αγοράς. 

Ιδιαίτερη σημασία δίδεται στα μορφολογικά χαρακτηρι¬ 
στικά, όταν υπάρχει αναγκαιότητα διατήρησης σπάνιας 
φυλής (εγχώριος αβελτίωτος ελληνικός χοίρος). 

Άρθρο 3 

Ίδρυση γενεαλογικών βιβλίων 


1. Γενεαλογικά βιβλία χοίρων ιδρύονται στη χώρα μας, 
για τις εξής φυλές: 


ί3ΠάΓ30β (|_) 

Κ.Α. 

1 

1_3Γ9θ\Λ/άίίβ (Ι.νν) 

Κ.Α. 

2 

Ουωο (ϋ) 

Κ.Α. 

3 

Εγχώριος αβελτίωτος ελληνικός(Ε.Α.) 

Κ.Α. 

4 

Γ ια κάθε φυλή χοίρων τηρείται ξεχωριστό Γ.Β. 


2. Τα Γ.Β. τηρούνται από την υπηρεσία 

του Υπουργείου 


Γεωργίας (Κέντρα Γενετικής Βελτίωσης Ζώων) ή/και από 
αναγνωρισμένους φορείς, όπως αυτοί ορίζονται με την 
υπ. αριθμ. 350183/1992 Υπουργική Απόφαση “Αναγνώρι¬ 
ση φορέων που καταρτίζουν ή τηρούν γενεαλογικά βιβλία 
ή μητρώα των αναπαραγωγών χοιροειδών και εφαρμό¬ 
ζουν προγράμματα γενετικής βελτίωσης, διάσωσης και 
διατήρησης σπάνιων φυλών αυτών” (ΦΕΚ 485/Β). 

3, Έδρα του γενεαλογικού βιβλίου είναι η έδρα του φο¬ 
ρέα που τηρεί το εν λόγω γενεαλογικό βιβλίο. Στην περί¬ 
πτωση που το γενεαλογικό βιβλίο τηρείται από το 
Υπουργείο Γεωργίας, η αρμόδια Κεντρική Υπηρεσία του 
Υπ. Γεωργίας συντονίζει και εποπτεύει την εφαρμογή του 
προγράμματος τήρησης γενεαλογικών βιβλίων, και τα 
Περιφερειακά Κέντρα Γενετικής Ζώων (Κ.Γ.Β.Ζ.) τηρούν 
τα γενεαλογικά βιβλία που αφορούν ζώα της περιοχής δι¬ 
καιοδοσίας τους. 

Άρθρο 4 

Τύποι γενεαλογικών βιβλίων 

Δύο τύποι γενεαλογικών βιβλίων καθιερώνονται, ως εξής: 

α. Κλειστό Γ.Β. 

Το κλειστό Γ.Β. αφορά στις φυλές χοίρων που είναι 
προς διατήρηση (εγχώριος αβελτίωτος ελληνικός χοί¬ 
ρος). Στο βιβλίο αυτό εγγράφονται εφάπαξ όλα τα ζώα 
που φέρουν εμφανή τα εξωτερικά χαρακτηριστικά της 
φυλής, εκτός αυτών που παρουσιάζουν ελαττώματα σω¬ 
ματικής διάπλασης και ανωμαλίες στα γεννητικά όργανα. 
Μετά την πρώτη εγγραφή κλείνει το βιβλίο και εγγράφο- 
νται μόνο οι απόγονοι αυτών. 

β. Ανοιχτό Γ.Β. 

Το ανοικτό Γ Β. αφορά στις φυλές χοίρων στις οποίες 
εφαρμόζεται πρόγραμμα επιλογής και γενετικής βελτίω¬ 
σης. Εγγράφονται σ'αυτό όλα τα επιλεγέντα ζώα αναπα¬ 
ραγωγής που είναι τυπικοί εκπρόσωποι της φυλής. Απο¬ 
κλείονται ζώα με χαμηλή παραγωγή, ελαττώματα σωμα¬ 
τικής διάπλασης και ανωμαλίες στα γεννητικά όργανα. 

Άρθρο 5 

Κατηγορίες γενεαλογικών βιβλίων 

Δύο κατηγορίες γενεαλογικών βιβλίων καθιερώνονται, 
ως εξής: 


α. Βιβλίο προεγγραφής (ή κατάλογος) κατηγορία Β, ως 
εμφαίνεται στο υπόδειγμα I της παρούσας απόφασης 
β. Βιβλίο κύριας εγγραφής κατηγορία Α, ως εμφαίνεται 
στο υπόδειγμα I! της παρούσας απόφασης. 

Άρθρο 6 

Όροι, προϋποθέσεις και διαδικασία εγγραφής στα Γ. Β. 

1. Για την εγγραφή των χοίρων αναπαραγωγής καθα¬ 
ρής φυλής σε κάθε γενεαλογικό βιβλίο της φυλής απαι¬ 
τείται: 

- οι γεννήτορες και ο προγεννήτορες να είναι εγγεγραμ¬ 
μένοι στο ίδιο Γ.Β. (της φυλής). Εξαίρεση αποτελούν οι 
φυλές χοίρων για τις οποίες ανοίγεται Γ.Β. για πρώτη φο¬ 
ρά οπότε η εγγραφή πραγματοποιείται όταν τα ζώα έχουν 
γνωστούς γονείς και είναι τυπικοί εκπρόσωποι της φυλής 
στην οποία ανήκουν 

- να έχουν σημανθεί μετά τη γέννησή τους και αναγνω¬ 
ρίζονται σύμφωνα με τους κανόνες που ορίζονται στο γε¬ 
νεαλογικό βιβλίο της φυλής, κατά το άρθρο 8 της παρού¬ 
σας απόφασης και 

- η γενεαλογία τους να ορίζεται σύμφωνα με τους κανό¬ 
νες του ίδιου βιβλίου, κατά το άρθρο 8 της παρούσας α¬ 
πόφασης. 

2. Στο βιβλίο προεγγραφής (Β) εγγράφονται όλα τα ζώα 
αρσενικά και θηλυκά των οποίων οι γονείς είναι εγγε¬ 
γραμμένοι στο Γ.Β. κύριας εγγραφής και τα οποία επιλέ- 
γηκανγια αναπαραγωγή μετά το πέρας του ελέγχου απο¬ 
δόσεων και την εκτίμηση του εξωτερικού αυτών. Η εγ¬ 
γραφή πραγματοποιείται, όταντο ζώο βρίσκεται σε ηλικία 
από 5 έως 7 μηνών. Το βιβλίο αυτό μπορεί, μετά από έγ¬ 
γραφη ανάθεση από το αρμόδιο Κέντρο Γενετικής Βελ¬ 
τίωσης Ζώων να τηρηθεί από τους ίδιους τους εκτροφείς 
- αναπαραγωγούς. 

3. Στο βιβλίο κύριας εγγραφής (Α) εγγράφονται όλα τα 
ζώα αρσενικά και θηλυκά τα οποία είναι προεγεγραμ'μέ- 
να στο βιβλίο (Β) προεγγραφής επιλέγηκαν για αναπαρα¬ 
γωγή και διατηρήθηκαν στην ίδια ή άλλη μονάδα επιλο¬ 
γής. Η εγγραφή πραγματοποιείται για τους νεαρούς κά¬ 
πρους όταν διαπιστωθεί η γονιμοποιητική ικανότητα του 
σπέρματος τους, για δε τις νεαρές χοιρομητέρες όταν βε¬ 
βαιωθεί η πρώτη εγκυμοσύνη. 

Τα ζώα αναπαραγωγής τα οποία έχουν εξαιρετικές πα¬ 
ραγωγικές και αναπαραγωγικές αποδόσεις ή/και άριστη 
εξωτερική εμφάνιση, σταπλαίσιατης φυλής, και τα οποία 
χαρακτηρίζονται ως εκλεκτά ζώα σημειώνονται στο βι¬ 
βλίο κύριας εγγραφής με το χαρακτηριστικό γράμμα Ε. 

4. Χοίροι που έχουν ειδικά χαρακτηριστικά που τους 
διαφοροποιούν από το πληθυσμό μιας φυλής και αποτε¬ 
λούν ιδιαίτερο τύπο αυτής ή η αναγνώρισή τους δεν γίνε¬ 
ται με τους κανόνες που ορίζονται στο ίδιο το βιβλίο ή η γε¬ 
νεαλογία τους δεν ορίζεται από κανόνεςτου ίδιου βιβλίου 
εγγράφονται σε τμήμα ΠΑΡΑΡΤΗΜΑτου Γ.Β. της φυλής. 

5. Τα στοιχεία που καθιστούν γνωστή τη γενεαλογία πς 
αποδόσεις και την εκτίμηση του εξωτερικού των ζώων α¬ 
ναπαραγωγής προκειμένου να εγγραφούν στα Γ.Β. στέλ¬ 
νονται έγκαιρα στους φορείς που τηρούν αυτά και μάλιστα 

- εντός 15 ημερών μετά τοντοκετό ή τον απογαλακτισμό 
τα πληροφοριακά δελτία τοκετών ή απογαλακ- τισμού α¬ 
ντίστοιχα 

- εντός 30 ημερών μετά την πραγματοποίηση των οχει¬ 
ών τα πληροφοριακά δελτία οχειών 

- εντός 15 ημερών μετά την πραγματοποίηση και ολο- 

κλήρωση του ελέγχου αποδόσεων και την εκτίμηση του ε¬ 
ξωτερικού των ζώων τα αντίστοιχα πληροφοριακά δελτία 
και φύλλα εκτίμησης. 

Τα Γ.Β. όλων των κατηγοριών ενημερώνονται έγκαιρα έ¬ 
τσι ώστε να διευκολύνεται η έκδοση των πιστοποιητικών 
γενεαλογίας και απόδοσης των επιλεγμένων για αναπα¬ 
ραγωγή ζώων, του σπέρματος, των ωαρίων και των εμ¬ 
βρύων τους, τα οποία (πιστοποιητικά) θα συνοδεύουν το 
γενετικό αυτό υλικό κατά την αγοραπωλησία του. 

Στα πιστοποιητικά γενεαλογίας και απόδοσης που θα 
συνοδεύουντο γενετικό υλικό κατάτη διακίνησή του ανα¬ 
γράφεται ο αριθμός του Γ.Β. και η κατηγορία του βιβλίου 
στο οποίο είναι εγγεγραμμένο. 

6. Στο Γ.Β. κύριας εγγραφής σημειώνεται η τυχόν αλλα¬ 
γή ιδιοκτήτη του ζώου. Στην περίπτωση που φορέας είναι 
το Υπ. Γεωργίας και ο νέος ιδιοκτήτης έχει έδρα στην πε¬ 
ριοχή δικαιοδοσίας άλλου Κ.Γ.Β., το ζώο εγγράφεται στο 
Γ.Β. του νέου Κέντρου με τον ίδιο αριθμό Γ,Β. που είχε το 
ζώο. 

7. Χοίροι αναπαραγωγής καθαρής φυλής που έχουν εγ¬ 
γράφει στα Γ.Β. ή έχουν τις προϋποθέσεις εγγραφής σ' 
αυτά, αποτελούν περιουσία του κράτους και κατά συνέ¬ 
πεια οι όποιες μεταβολές στο ζωτικό κεφάλαιο και τη δια¬ 
χείριση αυτού θα πρέπει να έχουν την έγκριση των αρμο¬ 
δίων υπηρεσιών του Υπ. Γεωργίας. 

Άρθρο 7 

Αριθμός γενεαλογικού βιβλίου 

Ο αριθμός Γ.Β. χοίρων αναπαραγωγής κατά φυλή απο- 
τελείται από α) τονκωδικό αριθμό του φορέα πουτηρείτο 
Γ.Β. ή στην περίπτωση που φορέας είναι το Υπ. Γεωργίας 
από το χαρακτηριστικό γράμμα που εκφράζει το Κ.Γ.Β.Ζ. 
που πραγματοποιεί την εγγραφή και β) τον αριθμό που 
δείχνει τη σειρά εγγραφής κάθε ζώου στο Γ.Β. κύριας εγ¬ 
γραφής. 

Ο αριθμός Γ.Β. κύριας εγγραφής είναι μοναδικός, εκ¬ 
φράζει ένα συγκεκριμένο ζώο και γνωστοποιείται στον ε- 
κτροφέα αμέσως μετά την εγγραφή του ζώου αυτού στο 
Γ.Β. της φυλής. 

Ο αριθμός Γ.Β. προεγγραφής είναι αριθμός που εκφρά¬ 
ζει τη σειρά εγγραφής του ζώου στο βιβλίο αυτό σε επί¬ 
πεδο μονάδας. 

Η αναγνώριση των χοίρων αναπαραγωγής γίνεται από 
τον αριθμό σήμανσης του κάθε ζώου ο οποίος αποτελεί 
την ταυτότητά του και ουδείς άλλος χοίρος της ίδιας φυ¬ 
λής φέρνει τον ίδιο αριθμό, 

Άρθρο 8 

Κανόνες εκτίμησης εξωτερικού και αναγνώρισης χοίρων 
αναπαραγωγής 

1. Η επιλογή των χοίρων αναπαραγωγής, στη σύγχρονη 
κρεοπαραγωγική χοιροτροφία, για τη βελτίωση ή τη δια¬ 
τήρηση του γενετικού επιπέδου αυτών, στηρίζεται σε με¬ 
τρήσιμες άμεσα ή έμμεσα, παραγωγικές ιδιότητες με οι¬ 
κονομική σημασία και γενετική θεμελίωση. Η εξωτερική 
μορφολογική διάπλαση, η οποία ως ένα βαθμό σχετίζεται 
με την παραγωγική και αναπαραγωγική ικανότητα των 
χοίρων, κυρίως με την ιδιοσυστασία και την μακροβιότη- 
τα αυτών, συμβάλλει σημαντικά στη βελτίωση της παρα¬ 
γωγικότητας της χοιροτροφίας. 

Η εκτίμηση του εξωτερικού των χοίρων και η χρησιμο¬ 
ποίηση για αναπαραγωγή καλοσχηματισμένων συμμετρι¬ 


κών ζώων, ισχυρής ιδιοσυστασίας, χωρίς σωματικά ελατ¬ 
τώματα, ιδιαίτερα στα κλειστά - εντατικά συστήματα ε¬ 
κτροφής, χωρίς ανωμαλίες στα εξωτερικά γεννητικά όρ¬ 
γανα και με εμφανή τα χαρακτηριστικά της φυλής και του 
φύλου, θεωρείται αναγκαία και υποχρεωτική για τις φυ¬ 
λές χοίρωνπου εγγράφονται στα Γ.Β. 

2. Τα χαρακτηριστικά των χοίρων αναπαραγωγής που ε- 
κτιμώνται οππκώς είναι: 

1. Τα τυπικά χαρακτηριστικά της φυλής: 

-χρώμα 

- μέγεθος και σχήμα κεφαλής και μετώπου 

- μέγεθος και κλίση αυτιών 

- μέγεθος σκελετού και άκρων 

Βαθμολογία 0-4. 

2. Η εμφάνιση του ζώου στα πλαίσια της φυλής 

- γενική εξωτερική εμφάνιση 

- περίμετρος θώρακος, ύψος ακρωμίου και λεκάνης 

- ράχη, λεκάνη, διαμόρφωση χοιρομηρίου 

-εξωτερικάελαττώματα (οσχεοκήλη, ομφαλοκήλη) που 

κληρονομούνται 

- σημεία υγιεινής κατάστασης 

- ση μεία έκφρασης του φύλου 

Βαθμολογία 0-3. 

Η καλή εμφάνιση των ζώων, ως ιδιότητα, έχει μικρό συ¬ 
ντελεστή κληρονομικότητας. Παράταύτα επιδιώκεται και 
προτιμιόνται ζώα με καλοίσορροπημένη σωματική διά¬ 
πλαση και ελκυστικό παρουσίαστικό, παραλληλόγραμμη 
κάτοψη χωρίς δίπλες από λίπος όπισθεν της ωμοπλάτης, 
ράχη ομαλή, πλατειά μακριά και λεία, ευρύ στήθος και ω¬ 
μοπλάτη, ικανοποιητική μυϊκή μάζα καιχοιρομήρια συνε¬ 
κτικά. 

Ζώα με υπερβολικά φαρδιά οσφύ, πλάτη και χοιρομή- 
ρια, δεν πρέπει να διατηρούνται για αναπαραγωγή, διότι 
τα χαρακτηριστικά αυτά συσχετίζονται αρνητικά με την 
μακροζωία. 

3. Τα πόδια - βάδισμα στα πλαίσια της φυλής: 

- τοποθέτηση των άκρων στο σώμα 

- ανάπτυξη και μυϊκές μάζες στα οστά των άκρων 

- ύψος, κατεύθυνση, συνοχή, ευστάθεια των άκρων 

- ευκινησία, ελευθερία και γνησιότητα κινήσεων μήκος 
διασκελισμού 

- μέγεθος δακτύλων, λύγισμα ταρσού και μεσοκυνίου. 

Βαθμολογία 0-5. 

Επιδιώκεται τα άκρα να είναι καλοανεπτυγμένα συνεκτι¬ 
κά με γερά οστά, δυνατά, ίσια και καλά διαμορφωμένα ώ¬ 
στε να εξασφαλίζεται εύκολη και σταθερή κίνηση, αλλά 
και ευστάθεια των βαρύσωμων ηλικιωμένων ζώων αναπα¬ 
ραγωγής. Κάπροι με πολύ γερά πόδια και αυξημένη κινη¬ 
τικότητα προτιμώνται. 

Οι πολύ ακραίες θέσεις των άκρων συσχετίζονται αρνη¬ 
τικά με την μακροζωία. Κατά συνέπεια ζώα με ακραίες θέ¬ 
σεις των άκρων, με αργό βάδισμα, με πολύ κούνημα των 
πίσω τεταρτημόριων κατά το βάδισμα και με πολύ δρεπα¬ 
νοειδή ταρσό στα πίσω άκρα δεν προτιμιόνται για αναπα¬ 
ραγωγή. 

4. Οι μαστοί - εξωτερικά γεννητικά όργανα. 

- αριθμός θηλών, διάταξη, θέση και απόσταση μεταξύ 
τους 

- μέγεθος και σχηματισμός θηλών 

- μέγεθος και σχηματισμός των όρχεων του πέους και 
του αιδοίου. 

Βαθμολογία 0-5. 

Τα χαρακτηριστικά αυτά επηρεάζουν άμεσα την παρα¬ 
γωγή και λαμβάνονται πολύ σοβαρά υπόψη κατά την επι¬ 
λογή. 

Επιδιώκεται τόσο τα αρσενικά όσο και τα θηλυκά να έ¬ 
χουν τουλάχιστον 6 ζεύγη καλοανεπτυγμένες, ομοιόμορ¬ 
φα κατανεμημένες και διατεταγμένες σε κανονικά μεταξύ 
τους διαστήματα θηλές, χωρίς ελαττώματα (ανεστραμ¬ 
μένες, τυφλές κ.α.) και προεξοχές. Επίσης να έχουν εμ¬ 
φανή κανονικού μεγέθους εξωτερικά γεννητικά όργανα. 

5. Λεπτοφύία ιδιοσυστασίας. 

Εκφράζεται από τη λεπτότητα της κεφαλής των οστών 
του δέρματος του τριχώματος και το χαρακτήρα του ζώ¬ 
ου. Προτιμώνται χοίροι μέσης κατάστασης ούτε πολύ λε¬ 
πτοί ούτε πολύ αδρείς με δέρμα χωρίς διπλές λείο τρίχω¬ 
μα, ήπιο χαρακτήρα με εμφανή τα σημεία καλής υγείας. Η 
εκφραστική και εμφανώς αρρενωπή έκφραση των κά¬ 
πρων είναι επιθυμητή. 

Βαθμολογία 1 -3. 

Το άθροισμα των βαθμών από τη βαθμολογία των δια¬ 
φόρων εξωτερικών χαρακτηριστικών του χοίρου εκφρά¬ 
ζει τη μορφολογική αξία (Μ.Α.) αυτού. Η μορφολογική α¬ 
ξία του ζώου που επιλέγεται για αναπαραγωγή γράφεται 
στο Γ.Β. 

Η εκτίμηση του εξωτερικού των χοίρων πραγματοποιεί¬ 
ται μετάτην επιλογή αυτών για αναπαραγωγή με βάση τις 
μετρήσιμες παραγωγικές ιδιότητες, δηλ. σε ηλικία που έ¬ 
χουν σωματικό βάρος 90 περίπου χλγ. (ή 50 χλγ. για το 
ντόπιο αβελτίωτο ελληνικό χοίρο), και διενεργείται από ε¬ 
πιτροπή έμπειρων Ζωοτεχνών - Εκτιμητών. Τα στοιχεία 
της εκτίμησης καταχωρούνται σε ειδικά έντυπα, σύμφω¬ 
να με το υπόδειγμα Νο 3 για τα αρσενικά και Νο 4 για τα 
θηλυκά της παρούσας. 

Αποκλείονται της αναπαραγωγής οι χοίροι που: 
α) Δεν έχουν εμφανή τα τυπικά χαρακτηριστικά της φυ¬ 
λής 


β) Δεν είν αι συμμετρικοί ή έχουν υπερβολικά αναπτυγ- 
μένατα χοιρομήρια, την πλάτη και την οσφύ ή έχουν εξω¬ 
τερικά ελαττώματα οσχεοκήλη και ομφαλοκήλη. 

γ) Φέρουν αναπηρίες ή κακοσχηματισμένα με αποστή¬ 
ματα πόδια ή έχουν ευρύ σώμα με ακραίες θέσεις των ά¬ 
κρων και αργό βάδισμα ή έχουν πολύ δρεπανοειδή ταρσό 
ή πολύ χαλαρό μεσοκύνιο ιδιαίτερα οι κάπροι. 

δ) Εχουν λιγότερο από 6 ζεύγη θηλών ή περισσότερες 
από 2 ανώμαλες ή ανεστραμμένες ή τυφλές θηλές ή έ¬ 
χουν ανώμαλα γεννητικά όργανα παιδικό αιδοίο, κρυ- 
πτορχιδισμό ή ερμαφροδιτισμό. 

Γενικά αποκλείονται της αναπαραγωγής χοίροι που έ¬ 
χουν βαθμολογία 0 σε ένα τουλάχιστο από τα χαρακτηρι¬ 
στικά που εκτιμώνται ή ΜΑ < 8 βαθμούς. 

Για την εκτίμηση των χοίρων αναπαραγωγής, με από- 
φασητου φορέα ορίζεται διμελής τουλάχιστον επιτροπή. 
Για την εκτίμηση των ζώων αναπαραγωγής των μονάδων 
επιλογής του Εθνικού Προγράμματος Γενετικής Βελτίω¬ 
σης Χοίρων ορίζονται μετά από σχετική εκπαίδευση δύο 
εκτιμητές: 

α. Ένας Γεωπόνος Ζωοτέχνης του αρμόδιου Κ.Γ.Β.Ζ. ή 
ο Γεωπόνος Ζωοτέχνης της οικείας Δ/νσης Γεωργίας Νο- 
μαρχιακής Αυτοδιοίκησης υπεύθυνος για θέματα κτηνο¬ 
τροφίας και 

β. Ένας Ζοιοτέχνης της μονάδας επιλογής. 

Αρθρο 9 

Τα επισυναπτόμενα υποδείγματα Νο 1, Νο 2Α, Νο 2Β, 
Νο 3Α, και 3Β, αποτελούν αναπόσπαστο μέρος της πα¬ 
ρούσας απόφασης. 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Αθήνα, 26 Ιουνίου 1997 

Ο ΥΦΥΠΟΥΡΓΟΣ 

Β. ΓΕΡΑΝΙΔΗΣ 


ΥΠΟΥΡΓΕΙΟ ΓΕΩΡΓΙΑΣ 

Λ/ΝΙΙΙ ΕΙΙ ΡΟΩΝ ΖΩΙΚΙΙΙ ΙΙΛΡΑΙ ΩΙ III 

Κ! 11/. 


ΥπΛΛίιγμπ Νο ι 


ΒΙΒΛΙΟ ηρΟΕΤΓΡΛΦΙ II (ΚΑ Γ ΑΛΟΓΟΣ) ΧΟΙΡΩΝ ΑΝΛΜΑΡΑΓ ΩΙ ΙΙΣ (Β) 
Κ Α Ε . 1ΔΙΟΚ III ΓΗΣ . ΟΙΚΙΣΜΟΙ. 

ΥΠΟΥΡΓΕΙΟ ΓΕΩΡΓΙΑΣ Υπόδειγμα Νο 2Α 

Δ/ΝΣΗ ΕΙΣΡΟΩΝ ΖΩΙΚΗΣ ΠΑΡΑΓΩΓΗΣ 

ΚΕΝΤΡΟ ΓΕΝΕΤΙΚΗΣ ΒΕΛΤΙΩΣΗΣ ΖΩΩΝ. ΦΥΛΗ = 

Μ Α. = Μορφολογική Αξία 

Κ.Α.Ε. = Κωδικός Αριθμός Εκμετάλλευσης 





















































ΥΠΟΥΡΓΕΙΟ ΓΕΩΡΓΙΑΣ Υπόδειγμα Νο 2Β 

Δ7ΝΣΗ ΕΙΣΡΟΩΝ ΖΩΙΚΗΣ ΠΑΡΑΓΩΓΗΣ 

ΚΕΝΤΡΟ ΓΕΝΕΤΙΚΗΣ ΒΕΛΤΙΩΣΗΣ ΖΩΩΝ. ΦΥΛΗ = 

Γ.Α.. = Γενετική Αξία 

Μ.Α. = Μορφολογική Αξία 

Κ.Α.Ε. = Κωδικός Αριθμός Εκμειάλλευαμς 

ΥΠΟΥΡΓΕΙΟ ΓΕΩΡΓΙΑΣ ΥΠΟΔΕΙΓΜΑ Νο 3Α 

Δ/ΝΣΗ ΕΙΣΡΟΩΝ ΖΩΙΚΗΣ ΠΑΡΑΓΩΓΗΣ 
ΚΕΝΤΡΟ ΓΕΝΕΤΙΚΗΣ ΒΕΛΤΙΩΣΗΣ ΖΩΩΝ. 


ΦΥΛΛΟ ΕΙΚΤΙΜΗΣΗΣ ΚΑΠΡΟΥ 


ΦΥΛΗ:. 

Ημερ/νία Γέννησης:. Τόπος Γέννησης:. 

Αρ. σήμανσης:. 

Ιδιοκτήτης:. Κ.Α.Ε.:. 

Προέλευση:. Κ.Α.Ε.:. 

Μορφολογική Αξία (Μ.Α.):. 

1. Τυπικά χαρακτηριστικά (0 - 4):. 

• ΧΡώμσ 

• μέγεθος και σχήμα μετώπου 

• μέγεθος και κλίση αυτιών 

• μέγεθος σκελετού και άκρων 

2. Εμφάνιση (0 - 3):. 

• Γενική εξωτερική εμφάνιση 

• Περίμετρος θώρακος, ύψος ακρωμίου & λεκάνης 

• Ράχη, λεκάνη, χοιρομήρι 

• Οσχεοκήλη, ομφαλοκήλη κ.α. ελαττώματα 

• σημεία υγιεινής έκφρασης 

• σημεία έκφρασης του φύλου 

3. Πόδια - βάδισμα (0*5): . 

• Τοποθέτηση των άκρων 

• Ανάπτυξη και μυϊκές μάζες στα οστά των 
άκρων 

• Ευκινησία, διασκελισμός, κινητικότητα 

4, Μαστοί - Εξωτερικά γεννητικά όργανα (0- 5).... 

• Αριθμός, θέση, διάταξη, μέγεθος κ.α. θηλών 

• όρχεις, πέος και αιδοίο 

5. Λεπτοφυΐα ιδιοσυστασίας (1 - 3):. 


Ημερομηνία εκτίμησης 


Οι εκτιμητές: 1) 

2 ) 

ΥΠΟΥΡΓΕΙΟ ΓΕΩΡΓΙΑΣ ΥΠΟΔΕΙΓΜΑ Νο 3Β 

Δ/ΝΣΗ ΕΙΣΡΟΩΝ ΖΩΙΚΗΣ ΠΑΡΑΓΩΓΗΣ 
ΚΕΝΤΡΟ ΓΕΝΕΤΙΚΗΣ ΒΕΛΤΙΩΣΗΣ ΖΩΩΝ. 


ΦΥΛΛΟ ΕΙΚΤΙΜΗΣΗΣ ΧΟΙΡΟΜΗΤΕΡΑΣ 


ΦΥΛΗ:. 

Ημερ/νία Γέννησης:. Τόπος Γέννησης:. 

Αρ. σήμανσης:. 

Ιδιοκτήτης:. Κ.Α.Ε.:. 

Προέλευση:. Κ.Α.Ε.:. 

Μορφολογική Αξία (Μ.Α.):. 

1. Τυπικά χαρακτηριστικά (0 * 4):. 

• ΧΡώμα 

• μέγεθος και σχήμα μετώπου 

• μέγεθος και κλίση αυτιών 

• μέγεθος σκελετού και άκρων 

2. Εμφάνιση (0 - 3):. 

• Γενική εξωτερική εμφάνιση 

• Περίμετρος θώρακος, ύψος ακρωμίου & λεκάνης 

• Ράχη, λεκάνη, χοιρομήρι 

• Οσχεοκήλη, ομφαλοκήλη κ.α. ελαττώματα 

• σημεία υγιεινής έκφρασης 

• σημεία έκφρασης του φύλου 

3. Πόδια - βάδισμα (0 - 5) :. 

• Τοποθέτηση των άκρων 

• Ανάπτυξη και μυϊκές μάζες στα οστά των 
άκρων 

• Ευκινησία, διασκελισμός, κινητικότητα 

4. Μαστοί - Εξωτερικά γεννητικά όργανα {0- 5) .... 

• Αριθμός, θέση, διάταξη, μέγεθος κ.α. θηλών 

• όρχεις, πέος και αιδοίο 

5. Λεπτοφυΐα ιδιοσυστασίας (1 - 3):. 


Ημερομηνία εκτίμησης. Οι εκτιμητές: 1) 

2 ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















